2003/388/EY: Komission päätös, tehty 28 päivänä toukokuuta 2003, lintuinfluenssaa (avian influenza) koskevista suojatoimenpiteistä Belgiassa tehdyn päätöksen 2003/289/EY muuttamisesta kolmannen kerran (ETA:n kannalta merkityksellinen teksti) (tiedoksiannettu numerolla K(2003) 1787)



Virallinen lehti nro L 133 , 29/05/2003 s. 0092 - 0093



Komission päätös, tehty 28 päivänä toukokuuta 2003, lintuinfluenssaa (avian influenza) koskevista suojatoimenpiteistä Belgiassa tehdyn päätöksen 2003/289/EY muuttamisesta kolmannen kerran (tiedoksiannettu numerolla K(2003) 1787) (Ainoastaan ranskan- ja hollanninkieliset tekstit ovat todistusvoimaiset) (ETA:n kannalta merkityksellinen teksti) (2003/388/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna neuvoston direktiivillä 2002/33/EY(2), ja erityisesti sen 10 artiklan, ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY(3), sellaisena kuin se on viimeksi muutettuna direktiivillä 92/118/ETY(4), ja erityisesti sen 9 artiklan, ottaa huomioon ihmisravinnoksi tarkoitettujen eläinperäisten tuotteiden tuotantoon, jalostukseen, jakeluun ja yhteisön alueelle tuomiseen liittyvistä eläinten terveyttä koskevista säännöistä 16 päivänä joulukuuta 2002 annetun neuvoston direktiivin 2002/99/EY(5) ja erityisesti sen 4 artiklan 1 ja 3 kohdan, sekä katsoo seuraavaa: (1) Belgian eläinlääkintäviranomaiset ilmoittivat komissiolle 16 päivänä huhtikuuta 2003 epäilevänsä vahvasti, että Limburgin provinssissa esiintyy lintuinfluenssaa, mikä sittemmin virallisesti vahvistettiin. (2) Ennen taudin virallista vahvistamista Belgian viranomaiset toteuttivat viipymättä yhteisön toimenpiteistä avian-influenssan torjumiseksi annetussa neuvoston direktiivissä 92/40/ETY(6) säädetyt toimenpiteet. (3) Selkeyden ja avoimuuden vuoksi komissio teki Belgian viranomaisia kuultuaan suojatoimenpiteistä Belgiassa vahvasti epäillyn lintuinfluenssan (avian influenza) osalta 16 päivänä huhtikuuta päätöksen 2003/275/EY(7), jolla vahvistetaan Belgian viranomaisten toteuttamia toimenpiteitä; kyseinen päätös on sittemmin korvattu päätöksellä 2003/289/EY(8), sellaisena kuin se on muutettu päätöksillä 2003/317/EY(9) ja 2003/356/EY(10). (4) Belgiassa ei ole ilmoitettu uusia lintuinfluenssan taudinpurkauksia eikä epäilyjä ole esiintynyt 27 päivän huhtikuuta 2003 jälkeen, minkä vuoksi voidaan todeta, että tauti on saatu hallintaan. Koska 26 päivään toukokuuta 2003 mennessä ei ole ilmoitettu uusista taudinpurkauksista, on aiheellista lieventää voimassa olevia kauppaan liittyviä rajoituksia siten, että ne koskevat ainoastaan aikaisempia tartunta-alueita ja näiden alueiden ympärillä olevaa asianmukaista puskurivyöhykettä, sekä sallia elävän siipikarjan ja siipikarjatuotteiden kauppa muilta Belgian alueilta, jotka voidaan siten katsoa vapaiksi lintuinfluenssasta. (5) Lisäksi eräät untuvikkojen ja teurastettavaksi tarkoitetun siipikarjan kuljetukset olisi sallittava muihin Belgian osiin. (6) Positiivisen tautikehityksen perusteella päätöksessä 2003/289/EY säädettyjen suojatoimenpiteiden soveltamista olisi jatkettava 11 päivään kesäkuuta 2003. (7) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 2003/289/EY seuraavasti: 1) Lisätään 1 artiklaan 5 kohta seuraavasti: "5. a) Poiketen siitä, mitä 1 kohdassa ja 3 kohdan a ja b alakohdassa säädetään, Belgian toimivaltaiset viranomaiset voivat sallia, että Belgian muihin osiin kuljetetaan ja lähetetään Antwerpenin ja Limburgin provinssista: - siipikarjaa, joka on tarkoitus teurastaa välittömästi toimivaltaisten eläinlääkintäviranomaisten nimeämässä teurastamossa, - untuvikkoja, nuorikkoja ja kasvatukseen tarkoitettua siipikarjaa, jotka viedään virallisessa valvonnassa olevalle tilalle / olevaan suojaan. b) Toimivaltaisten viranomaisten on varmistettava, että a alakohdan mukainen kuljetus ja lähettäminen: - tapahtuu siten, että toteutetaan kaikki asianmukaiset bioturvallisuustoimenpiteet 4 ja 5 artiklan mukaisesti lintuinfluenssan leviämisen estämiseksi, - on saanut lähetys- ja määräpaikan toimivaltaisten viranomaisten hyväksynnän, - toteutetaan ennalta määrättyä reittiä pitkin lastauspaikalta suoraan määräpaikkaan lastaamatta ja purkamatta tänä aikana siipikarjaa tai muuta tautia mahdollisesti levittävää ainesta. c) Lähetettävälle siipikarjalle ja untuvikoille on tehtävä lähetys- ja määräpaikassa kliininen tutkimus toimivaltaisten viranomaisten määräämien testitapojen mukaan." 2) Korvataan 8 artiklassa ilmaisu "30 päivään toukokuuta 2003 kello 24.00 asti" ilmaisulla "11 päivään kesäkuuta 2003 kello 24.00 asti". 2 artikla Tämä päätös on osoitettu Belgian kuningaskunnalle. Tehty Brysselissä 28 päivänä toukokuuta 2003. Komission puolesta David Byrne Komission jäsen (1) EYVL L 224, 18.8.1990, s. 29. (2) EYVL L 315, 19.11.2002, s. 14. (3) EYVL L 395, 30.12.1989, s. 13. (4) EYVL L 62, 15.3.1993, s. 49. (5) EYVL L 18, 23.1.2003, s. 11. (6) EYVL L 167, 22.6.1992, s. 1. (7) EUVL L 99, 17.4.2003, s. 57. (8) EUVL L 105, 26.4.2003, s. 24. (9) EUVL L 115, 9.5.2003, s. 82. (10) EUVL L 123, 17.5.2003, s. 51.